Z A P I S N I K

s 20. sjednice Upravnog vijeća Dječjeg vrtića Vrbovec održane dana 22.7.2022. godine elektronskim putem.

Gđa Novosel, predsjednica uputila je 21.9.2022. godine u 14.37 sati poziv za 20. (elektronsku) sjednicu Upravnog vijeća za 22. rujna 2022. godine sa sljedećim

D N E V N I M R E D O M

1. Usvajanje zapisnika sa 19. sjednice Upravnog vijeća održane 13. rujna 2022. godine
2. Raspisivanje natječaja za radno mjesto odgojitelja na određeno puno radno vrijeme, zamjena za bolovanje, rodiljnog i roditeljskog dopusta te korištenje godišnjih odmora odsutnih odgojiteljica,
3. Raspisivanje natječaja za radno mjesto domara na određeno puno radno vrijeme – zamjena za bolovanje,
4. Raspisivanje natječaja za radno mjesto stručnog suradnika pedagoga na neodređeno puno radno vrijeme,

Dan je rok za glasanje po točkama dnevnog reda do 22. rujna 2022. godine do 10.00 sati.

Ad. 1.

U danom roku šest članova upravnog vijeća izjasnilo se „ZA“ usvajanje točke.

Nije bilo pitanja ni primjedbi te se zapisnik sa šest glasova „ZA“ smatra usvojenim.

Zaključak:

Usvaja se zapisnik s 19. sjednice Upravnog vijeća održane 13. rujna 2022. godine.

Ad. 2.

1. Članovi Upravnog vijeća dobili su u materijalima obrazloženje 2. točke dnevnog reda u kojem je navedeno da je na prošloj sjednici Upravnog vijeća donesena Odluka o izboru kandidata za radno mjesto odgojitelja po raspisanom natječaju za zamjenu za bolovanje, rodiljni i roditeljski dopust, ali je kandidatkinja odustala od zapošljavanja te je potrebno ponovno raspisati natječaj. U međuvremenu još je jedna odgojiteljica najavila korištenje bolovanja zbog komplikacija u trudnoći od 1. listopada te je potrebno raspisati natječaj za još jedno mjesto odgojitelja zbog zamjene za bolovanje, rodiljni i roditeljski dopust.

Gđa Prelog, zamjenica za vrijeme privremene spriječenosti ravnatelja predložila je ponovno raspisivanje natječaja za radno mjesto odgojitelja na određeno puno radno vrijeme radi zamjene za vrijeme bolovanja, rodiljnog i roditeljskog dopusta te korištenja godišnjeg odmora odsutnih odgojiteljica – dva izvršitelja.

U danom roku šest članova upravnog vijeća izjasnilo se „ZA“ usvajanje točke.

Nije bilo pitanja ni primjedbi te se prijedlog sa šest glasova „ZA“ smatra usvojenim.

Upravno vijeće Dječjeg vrtića Vrbovec donosi

O D L U K U

I.

Raspisuje se natječaj za radno mjesto odgojitelja/ice na određeno puno radno vrijeme za zamjenu za rodiljni i roditeljski dopust te godišnji odmor odsutnih radnica – dva izvršitelja.

II.

Ova Odluka stupa na snagu danom donošenja.

Predsjednica Upravnog vijeća:

Maja Novosel

Ad. 3.

Članovi Upravnog vijeća dobili su u materijalima obrazloženje 3. točke dnevnog reda u kojem je navedeno da se domar Dječjeg vrtića Vrbovec nalazi na dugotrajnom bolovanju, ima naznaka da će bolovanje još potrajati te je potrebno raspisati natječaj za zamjenu domara.

Gđa Prelog, zamjenica za vrijeme privremene spriječenosti ravnatelja predložila je donošenje odluke o raspisivanju natječaja za radno mjesto domara na određeno puno radno vrijeme – zamjena za bolovanje.

U danom roku šest članova upravnog vijeća izjasnilo se „ZA“ usvajanje točke.

Nije bilo pitanja ni primjedbi te se prijedlog sa šest glasova „ZA“ smatra usvojenim.

Upravno vijeće Dječjeg vrtića Vrbovec donosi

O D L U K U

I.

Raspisuje se natječaj za radno mjesto domara/ke na određeno puno radno vrijeme za zamjenu za bolovanje – jedan izvršitelj.

II.

Ova Odluka stupa na snagu danom donošenja.

Predsjednica Upravnog vijeća

Maja Novosel

Ad. 4.

Članovi Upravnog vijeća dobili su u materijalima obrazloženje 4. točke dnevnog reda u kojem je navedeno da je Dječji vrtić Vrbovec imao godinu dana zaposlenu stručnu suradnicu pedagoginju preko mjere „Pripravništvo – prvo radno iskustvo“. S obzirom da je pripravnički staž kolegice istekao, potrebno je raspisati natječaj na neodređeno puno radno vrijeme.

Gđa Prelog, zamjenica za vrijeme privremene spriječenosti ravnatelja predložila je donošenje odluke o raspisivanju natječaja za radno mjesto stručnog suradnika pedagoga na neodređeno puno radno vrijeme.

U danom roku šest članova upravnog vijeća izjasnilo se „ZA“ usvajanje točke.

Nije bilo pitanja ni primjedbi te se prijedlog sa šest glasova „ZA“ smatra usvojenim.

Upravno vijeće Dječjeg vrtića Vrbovec donosi

O D L U K U

I.

Raspisuje se natječaj za radno mjesto stručnog suradnika pedagoga/stručne suradnice pedagoginje na neodređeno puno radno vrijeme.

II.

Ova Odluka stupa na snagu danom donošenja.

Predsjednica Upravnog vijeća

Maja Novosel

Zapisničarka: Predsjednica Upravnog vijeća:

Višnja Marjanac Maja Novosel

KLASA: 007-04/22-01/02

URBROJ: 238-32-69-04-22-11